1Yesu Kristo, Dawid ba Abraham ba no awo ntoatoaso. 2Abraham woo Isak, Isak woo Yakob, Yakob woo Yuda ne ne nuanom. 3Yuda ne Tamar woo Peres ne Sera, Peres woo Hesron, Hesron woo Ram, 4Ram woo Aminadab, Aminadab woo Nahson, Nahson woo Salmon, 5Salmon ne Rahab woo Boas, Boas ne Rut woo Obed, Obed woo Yisai, 6na Yisai woo ɔhene Dawid. Na Dawid ne nea kan ɔyɛ Uria yere no woo Solomon, 7na Solomon woo Rehoboam, Rehoboam woo Abigya, Abigya woo Asa, 8Asa woo Yehosafat, Yehosafat woo Yoram, Yoram woo Usia, 9na Usia woo Yotam, Yotam woo Ahas, Ahas woo Hesekia, 10Hesekia woo Manase, Manase woo Amon, Amon woo Yosia, 11na Yosia woo Yekonia ne ne nuanom, bere a wotu kɔtenaa Babel no mu. 12Na wotwaa wɔn asu kɔtenaa Babel no akyi no, Yekonia woo Sealtiel, Sealtiel woo Serubabel, 13Serubabel woo Abihud, Abihud woo Eliakim, Eliakim woo Asor, 14na Asor woo Sadok, Sadok woo Akim, Akim woo Elihud, 15na Elihud woo Eleasar, Eleasar woo Matan, Matan woo Yakob, 16na Yakob woo Yosef a ɔyɛ Maria a ɔwoo Yesu a wɔfrɛ no Kristo no ne kunu. 17Na awo ntoatoaso a efi Abraham so de besi Dawid so nyinaa yɛ dunnan, na efi Dawid so de besi sɛ wɔfaa wɔn nnommum kɔɔ Babel no yɛ awo ntoatoaso dunnan, na efii sɛ wɔfaa wɔn nnommum kɔɔ Babel no de besi Kristo sono nso yɛ awo ntoatoaso dunnan. 18Na sɛnea Yesu Kristo awo te ni: Wɔde ne na Maria maa Yosef asiwayere, na wonnya nhyiaa mu no, wohui sɛ ɔyem nea efi Honhom Kronkron mu. 19Na ne kunu Yosef yɛ onipa trenee, na ɔmpɛ sɛ ogu Maria anim ase guam nti, ɔbɔɔ ne tirim sɛ obegyaa no kokoam. 20Na ɔredwennwene eyinom no, hwɛ, Awurade bɔfo yii ne ho adi kyerɛɛ no ɔdae mu sɛ: Yosef, Dawid ba, nsuro sɛ wobɛfa wo yere Maria aba wo nkyɛn; na nea ɔyem no fi Honhom Kronkron mu. 21Na ɔbɛwo babanin, na woato ne din Yesu, efisɛ ɔno na obegye ne man afi wɔn bɔne mu. 22Na eyi nyinaa yɛɛ hɔ, na nea Awurade nam odiyifo no so kae no aba mu sɛ: 23Hwɛ, ababaa no benyinsɛn, na wawo babanin, na wɔato ne din Immanuel (a asekyerɛ ne sɛ: Onyankopɔn ne yɛn wɔ hɔ). 24Na Yosef fii nna mu nyanee no, ɔyɛe sɛnea Awurade bɔfo no hyɛɛ no no, na ɔkɔfaa ne yere no baa ne nkyɛn. 25Na Yosef ne no anhyia mu de kosii da a ɔwoo ɔbabanin; na ɔtoo ne din Yesu.
Copyrighted Material
Learn More
twi_Latn eng_Latn eng_Latn